Discussió:Junts per Catalunya (partit polític)

message: A la infotaula de la dreta de la pàgina consta com a alineació política de Junts per Catalunya la de "centreesquerra". No trobo cap referència neutral i rigorosa que la consideri així. Crec que s'hauria de canviar per "centre", centredreta" o "transversal"--Jordi202 (disc.) 14:18, 13 maig 2021 (CEST)
replies: text: Hola, . Això es modifica a través de la base de dades de Wikidata. Ho he canviat. Qui ho va posar ha tingut problemes amb edicions arbitràries, i com que no hi ha referències que així ho certifiquin crec que hi escau més l'etiqueta de transversalitat. --Willy31igd (parlem?)   17:53, 13 maig 2021 (CEST)
replies: text: : no estic gaire a favor del terme. Tens algunes referències que justifiquin aquesta etiqueta transversal? No hi ha una única manera de definir ideològicament un partit polític, però se sol fer a través de l'autoubicació dels votants o de l'anàlisi dels politòlegs dels seus programes electorals. Només amb la primera manera, dóna suport clarament a la hipòtesi que es pot considerar un partit de centreesquerra , encara que genera controvèrsia entre alguns. De fet, això ho explica en l'article. Per aquest motiu, reverteixo les ediccions de Wikidata. KajenCAT (disc.) 23:11, 13 maig 2021 (CEST)
replies: text: ::L'etiqueta transversal surt dels propis polítics

text: ::No crec que fóra bo posar 'centreesquerra' perquè ni tan sols dins del partit ho tenen clar... Sense anar més lluny, la JNC (organització juvenil de referència) està considerada de centredreta. --Willy31igd (parlem?)   01:12, 14 maig 2021 (CEST)
replies: text: :::Entenc que el que situa ideològicament a un partit és el seu programa i també les seves relacions amb altres forces polítiques, i avui dia molt especialment els partits i grups parlamentaris europeus. Els eurodiputats de Junts per Catalunya estaven fins fa poc al grup liberal europeu, de centredreta. Qui ha fet d'amfitrió a Puigdemont, Comin i Ponsatí al Parlament Europeu ha estat la Nieuw-Vlaamse Alliantie (Nova Aliança Flamenca), partit de centredreta segons la Viquipèdia. El grup parlamentari dels Verds-Aliança Lliure Europea, de centre-esquerra o esquerra, va rebutjar recentment la seva entrada al grup on també hi ha ERC. Si Junts x Cat és de centre-esquerra, a Catalunya la dreta, el centre-dreta i el centre són gairebé inexistents, un cas únic a Europa. Per altra banda, la percepció de molts votants de Junts x Cat que es consideren d'esquerres segruament és molt sincera però quan a les enquestes es plantegen diferents temes econòmics i socials, molts dels electors que s'han definit "d'esquerres", donen respostes més pròpies de l'espai de centre o fins i tot de la dreta. Considero que l'etiqueta de "centresquerra" no és adequada.--Jordi202 (disc.) 12:32, 14 maig 2021 (CEST)
replies: text: ::::Sigui quina sigui la classificació, hauria de tenir referències.--Pere prlpz (disc.) 22:12, 17 maig 2021 (CEST)
replies: text: :::::També considero molt discutible o erroni que Junts per Catalunya sigui un partit de centre-esquerra i en trobo a faltar referències --VSAL55 (disc.) 14:32, 18 maig 2021 (CEST)
replies: text: :::::: Jordi, tens algun estudi fiable que sostengui la següent afirmació? la percepció de molts votants de Junts x Cat que es consideren d'esquerres segruament és molt sincera però quan a les enquestes es plantegen diferents temes econòmics i socials, molts dels electors que s'han definit "d'esquerres", donen respostes més pròpies de l'espai de centre o fins i tot de la dreta. No és pas una percepció, sinó una autoubicació dels votants, la qual cosa és un dels pilars pels politòlegs per definir la ideologia d'un partit. A més, qualsevol diria, seguint el criteri d'en Jordi, que PSOE és partit d'ultradreta perquè ha sigut elogiat en la seva actuació a Ceuta per Salvini o que Vox és d'esquerres, independentista i terrorista perquè Abascal va visitar les guerriles kurdes del PKK. Estic d'acord amb incloure també el concepte «transversal» per les referències aportades per Willy.

text: ::::::Però continuo defensant la etiqueta centreesquerra, ja que és la ideologia majoritària dels propis votants del partit de manera continuada tal com ho expliquen les fonts citades anteriorment. KajenCAT (disc.) 13:39, 19 maig 2021 (CEST)
replies: text: :::::::Bon dia. Primer de tot, declaració de conflicte d'interessos: sóc militant d'aquest partit. Dit això, dues consideracions. Primer, en un context de volatilitat política arreu del món des de l'esclat de la crisi financera, el posicionament ideològic d'un partit no és tan fàcil d'extrapolar a partir de l'autoposicionament dels seus votants. Per posar un exemple evident, el fenomen observat en molts llocs en els quals els antics feus de l'extrema esquerra s'han convertit en bastions de l'extrema dreta gairebé de la nit al dia tot i que la seva composició demogràfica continua sent pràcticament la mateixa. Segon, la verificabilitat és important, però tinguem en compte que es poden trobar referències més o menys fiables que diuen coses com que el PP és socialdemòcrata, que el PSOE és extrema dreta o que Vox és centrista, així que no ens lliurarem pas d'haver de destriar referències. Així doncs, la meva proposta és que el cos de l'article digui alguna cosa de l'estil que «Junts és un partit autoidentificat com a transversal, els votants del qual se situen a si mateixos en el centre-esquerra […]» i que la infotaula ofereixi una explicació més matisada que simplement «centre-esquerra» o «centre-dreta». Sí, ja sé que ens agradaria poder xuclar tots els paràmetres de WikiData, però la realitat no és sempre prou simple per explicar-la amb un sol adjectiu.—Leptictidium (digui) 14:17, 19 maig 2021 (CEST)
replies: text: ::::::::Com estem a la pàgina de discussió i no en el cos de l'article no he posat cap referència al meus anteriors comentaris, però el tema de l'autopercepció surt de l'article "El independentismo se va a la izquierda", publicat a La Vanguardia ( https://www.lavanguardia.com/politica/20210131/6209640/independentismo-izquierda.html ). Entenc que a la Viquipèdia es demanen referències, no necessàriament estudis fiables, tot i que l'article si que fa referència a un o diversos estudis. Per altra banda Junts per Catalunya ha estat fundada en molt bona part per persones afiliades al PDeCat ( https://www.enciclopedia.cat/ec-gec-22582861.xml ), partit que la Viquipèdia situa entre el centre i el centredreta https://ca.wikipedia.org/wiki/Partit_Dem%C3%B2crata_Europeu_Catal%C3%A0 --Jordi202 (disc.) 14:14, 20 maig 2021 (CEST)
thread_title:  Junts per Catalunya, partit de centre-esquerra ?